พอดีไปชนกับคนอื่น, เเล้วรู้สึกคันมือ คันขา คันคอ เเล้วตอนที่คันเหมือนมีอาการบีบ
สวัสดีค่ะ อาการคัน อาจเกิดได้จากหลายสาเหตุ ได้แก่1. โรคทางผิวหนังต่างๆ เช่น- ผื่นภูมิแพ้ผิวหนัง- ติดเชื้อราที่ผิวหนัง- ผิวแห้ง จากอายุที่มาก หรือการอาบน้ำร้อนจัดบ่อยๆ อากาศหนาว เป็นต้น- โรคหิด อาการคันมักจะเป็นมากตอนกลางคืน และมักจะเห็นรอยโรคเป็นตุ่มนูนแข็ง ตามง่ามนิ้วมือ ข้อมือ รอบสะดือ หัวนม ก้น องคชาติ เป็นต้น- โรคผิวหนังอักเสบชนิดต่างๆ2.โรคทางระบบอื่นๆ ของร่างกาย เช่น ไตเรื้อรัง ตับอักเสบเรื้อรัง เบาหวาน ไทรอยด์เป็นพิษ เป็นต้น3. สาเหตุทางจิตใจ เช่น เป็นโรคจิตเภท ย้ำคิดย้ำทำ ซึมเศร้า เป็นต้นส่วนการที่ไปเดินชนคนอื่นมานั้น ไม่น่าเป็นสาเหตุที่ทำให้เกิดโรคต่างๆ ที่กล่าวมาได้ ยกเว้นการติดเชื้อราที่ผิวหนัง แต่ก็จะเกิดอาการเฉพาะบริเวณที่โดนมา และจะไม่ได้เกิดทันที มักจะใช้เวลานานอาทิตย์หรือเดือนในเบื้องต้น หากมีอาการคันมาก ควรทานกลุ่มยาแก้แพ้ แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น พยายามหลีกเลี่ยงการเกา หลีกเลี่ยงสิ่งที่อาจเป็นสาเหตุทำให้เกิดการแพ้หรือระคายเคืองต่างๆ หากอาการไม่ดีขึ้น ควรไปพบแพทย์เพื่อหาสาเหตุค่ะ